Merių kalba

Merių kalba – išnykusi finougrų kalba, kuria kalbėjo Centrinėje Rusijos dalyje gyvenusi merių gentis. Pagal metraščius bei archeologinius duomenis jie gyveno apie Nero ir Pleščejevo ežerus, kur stovi atitinkamai Didysis Rostovas ir Perejaslavlis-Zaleskis.

Apie kalbą žinoma labai mažai. Mūsų laikus pasiekė tik toponimikos duomenys, kurie traktuojami nevienareikšmiškai. Kalba išnyko dar viduramžiais. po to, kai merius asimiliavo slavai. Paskutinį kartą merius minėjo 907 m. Merių gentinė struktūra, manoma, suiro Jaroslavo Išmintingojo laikais.

Egzistuoja dvi hipotezės apie merių kalbos vietą finougrų kalbų šeimoje:
 Pagal pirmą hipotezę merių kalba buvo artima marių kalbai. Etnonimai mariai ir meriai artimi. Šios hipotezės šalininkas buvo Maksas Fasmeris (). Merių toponimiką bandyta aiškinti remiantis lygiagrečiais dalykais marių kalboje.
 Pagal antrą hipotezę merių kalba buvo artimesnė Pabaltijo finų kalboms. Šios hipotezės šalininkas yra Jevgenijus Chelimskis (), sukūręs savą merių toponimikos analizę.

Nuorodos 

Finų kalbos
Mirusios Uralo kalbos